Diari Oficial de la Generalitat Valenciana


Sumari del DOGV 5974, del 13-03-2009 (2009/2890)

RESOLUCIÓ de 7 de gener de 2009, del director general de Treball, Cooperativisme i Economia Social, per la qual es convoquen per a l'exercici 2009 les ajudes per a la millora de les condicions de seguretat i salut en el treball en menudes i mitjanes empreses, regulades en l'Ordre de 21 de febrer de 2008 i es dicten instruccions per a l'aplicació del que disposa la base sisena de l'ordre.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5974

Data del DOGV
:   13-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/2890


Data del document
:   07-01-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * suport econòmic
    * seguretat en el treball
    * ajuda pública

RESOLUCIÓ de 7 de gener de 2009, del director general de Treball, Cooperativisme i Economia Social, per la qual es convoquen per a l'exercici 2009 les ajudes per a la millora de les condicions de seguretat i salut en el treball en menudes i mitjanes empreses, regulades en l'Ordre de 21 de febrer de 2008 i es dicten instruccions per a l'aplicació del que disposa la base sisena de l'ordre. [2009/2890]  
L'Ordre de 21 de febrer de 2008 (DOCV del 27 de febrer), de la Conselleria d'Economia, Hisenda i Ocupació, va aprovar les bases que regulen les ajudes per a la millora de les condicions de seguretat i salut en el treball en menudes i mitjanes empreses.  
El procediment de concessió s'inicia d'ofici per mitjà de convocatòria aprovada per l'òrgan competent, així mateix i, en compliment del que disposen les bases, s'ha de fixar el termini de presentació de sol·licituds i donar publicitat als crèdits consignats en les lleis de pressupostos que han de finançar-les.  
Ha de significar-se que al tractar-se d'ajudes destinades a la realització d'inversions per a la millora de les condicions de seguretat i salut en el treball en menudes i mitjanes empreses, s'acullen al Reglament (CE) núm. 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat d'ajudes de minimis (DOUE L 379 de 28.12.2006), estan exemptes del requisit de notificació i són compatibles amb el mercat comú.  
D'altra banda, a partir de l'1 de gener de 2009 s'aplica la nova Classificació Nacional d'Activitats Econòmiques 2009 aprovades per Reial Decret 475/2007 de 13 d'abril, per la qual cosa cal fer l'adaptació dels codis a què fa referència l'apartat 2 de la base sisena de l'ordre amunt indicada. Això farà necessari que els sol·licitants acrediten el codi CNAE-2009 en què s'enquadra la seua activitat econòmica.  
Fent ús de les facultats atribuïdes per la base setena de l'ordre mencionada, serà competent per a convocar les ajudes, publicar les dotacions anuals i dictar resolució dels procediments de concessió, el/la titular de la Direcció General de Treball, Cooperativisme i Economia Social, per delegació del conseller d'Economia, Hisenda i Ocupació.   
En virtut d'això, resolc:  
Primer. Convocatòria  
Es convoquen per a l'exercici de 2009, les ajudes econòmiques regulades en les bases aprovades per l'Ordre de 21 de febrer de 2008 (DOCV del 27 de febrer).   
Segon. Termini de presentació  
El termini de presentació de sol·licituds serà de dos mesos a partir de l'endemà de la publicació de la present resolució en el DOCV.  
Tercer. Valoració del criteri de la sinistralitat del sector d'activitat  
De conformitat amb la base sisena de l'ordre, el criteri de sinistralitat del sector d'activitat (índex d'incidència) a què pertanga l'empresa sol·licitant, es valorarà amb la següent prelació per a les activitats econòmiques, segons CNAE-2009:  
1. Codis 06, 07, 09, 24, 38, 50, 52, 99: 15 punts.  
2. Codis 01, 02, 03, 05, 08, 10, 16, 19, 25, 28, 32, 33, 41, 42, 43: 10 punts.  
3. Codis restants: 5 punts.  
Quart. Acreditació del codi CNAE-2009  
Per a la correcta avaluació del criteri relatiu a la sinistralitat del sector d'activitat a què fa referència l'apartat tercer, els sol·licitants hauran d'acreditar el sector d'activitat econòmica a què pertanyen, segons el nou CNAE 2009. La falta d'acreditació suposarà una valoració de 0 punts.  
Cinqué. Justificació de les ajudes  
El termini de justificació de la despesa s'establix fins al 31 d'octubre de 2009, llevat que es determine un termini distint en les resolucions de concessió de les ajudes.  
Sisé. Compatibilitat de les ajudes  
Estes ajudes s'acullen al Reglament (CE) núm. 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis [DOUE L 379 de 28.12.2006], per tant estan exemptes del requisit de notificació i són compatibles amb el mercat comú.  
DISPOSICIÓ ADDICIONAL  
De conformitat amb el que establix la Llei 17/2008, de 29 de desembre, de Pressupostos de la Generalitat per a l'exercici 2009, la Conselleria d'Economia, Hisenda i Ocupació finançarà les ajudes convocades per la present ordre a càrrec del programa 315.10, Condicions de Treball, Cooperativisme i Economia Social, línia pressupostària T2231.000 amb una dotació econòmica de 606.920 euros.  
Contra el que disposa la present resolució, que posa fi a la via administrativa, podrà interposar-se recurs potestatiu de reposició davant de l'òrgan que l'ha dictat, en el termini d'un mes des de la publicació en el DOCV o ser impugnada directament davant de l'ordre jurisdiccional contenciós administratiu, en el termini de dos mesos d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
València, 7 de gener de 2009.- El director general de Treball, Cooperativisme i Economia Social: Román Ceballos Sancho.